
Esselamu alejkum.


Molim Vas da mi pojasnite malo oko učenja imama u džematu, ono kada imam uči na kijamu na glas u vrijeme sabaha, akšama i jacije (“noćne namaze”), a u sebi na ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiji ? Zašto je to tako ? npr.: Na džuma-namazu imam takođe uči na glas, tako da to nema ništa sa vremenskim prilikama po mojoj logici. Ista stvar je i sa Bajram-namazima. Dakle, o čemu se tu radi ? I da li bi bilo učenje imama na glas na kijamu u ***[podne](https://pitajucene.com/search/podne/questions/ "Pretraži pitanja o podne")***, ili ikindija-namazu ***[haram](https://pitajucene.com/search/haram/questions/ "Pretraži pitanja o haramu")*** ?


* 
* 
* 
* 
* 
* 
* 

 
Zašto se neki namazi klanjaju naglas, a neki ne, KOJA JE MUDROST OBLIKA NEKIH IBADETA?

Alejkumusselam. Prenešeno je u vjerodostojnom Sunnetu Poslanika, sallallahu alejhi ve sellem, da se na akšamu, jaciji i ***[sabah](https://pitajucene.com/search/sabah/questions/ "Pretraži pitanja o sabah")*** namazu koji se klanjaju u džematu da imam uči naglas, dok na ***[podne](https://pitajucene.com/search/Podne/questions/ "Pretraži pitanja o Podne namazu")*** i ikindiji imam uči u sebi. Takođe, imam uči naglas na džumi namazu, bajramu, namazu za kišu, ***[namaz](https://pitajucene.com/search/Namaz/questions/ "Pretraži pitanja o namazu")*** pri pomračenju Sunca ili Mjeseca, teraviji i vitr namazu u toku ***[Ramazana](https://pitajucene.com/search/ramaza/questions/ "Pretraži pitanja o ramazanu")***, dok u dženazi namazu imam uči u sebi.  

Ovo je došlo u Šerijatu ovako, ko postupi drugačije razišli su se učenjaci da li je uradio ***[haram](https://pitajucene.com/search/haram/questions/ "Pretraži pitanja o haramu")*** ili je samo postupio suprotno Sunnetu Poslanika, sallallahu alejhi ve sellem.  

Uglavnom , ovo su ibadeti a ibadeti se ne mogu tumačiti logikom niti analogijom jer su oni tevkifije, tj. tako su došli i naređeni od Allaha i u većini se ne može dokučiti njihova mudrost. Pa tako recimo, ne možemo dokučiti mudrost toga što se sabah klanja dva rekata, ***[podne](https://pitajucene.com/search/podne/questions/ "Pretraži pitanja o podne")*** četiri a ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** tri rekata. Kao što ne možemo dokučiti zašto postimo mjesec ***[Ramazan](https://pitajucene.com/search/ramaza/questions/ "Pretraži pitanja o ramazanu")*** a ne recimo Ševval, ili čak Muharrem jer je on početak hidžretske godine. Takođe, ne znamo mudrost toga što je Allah izabrao Mekku da se u njoj obavlja hadž a ne recimo Kuds ili Babilon ili Istanbul. Pa ne znamo zašto se ***[zekat](https://pitajucene.com/search/zekat/questions/ "Pretraži pitanja o zekatu")***, koji je takođe ibadet, ne izdvaja na kuću iako je i ona ***[imetak](https://pitajucene.com/search/imetak/questions/ "Pretraži pitanja o imetku")***, i tako mnoge stvari. S tim da za svaku od ovih stvari postoji ogromna mudrost koju zna Allah, subhaneh, On nas je obavijestio o nekima od njih dok većinu njih ne znamo i veoma ih je teško dokučiti.  

Pokušavati dokučiti mudrost ne utiče na tvoje obaveze po pitanju vjere, tj. ne utiče na tvoje obaveze prema Allahu, dželle še’nuhu. U svemu ovome se ogleda naša pokornost Allahu, dželle še’nuhu, i ovome i jest mudrost da se ispita naša iskrenost u vjeri, da li ćemo biti pokorni ili ne, razumjeli mi zašto to radimo ili ne. Ve billahi tevfik


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


